Det er to af dansk musiks absolut største navne, der i dag blev præsenteret, da Nibe Festival kunne løfte lidt af sløret for næste års program. Det ene navn er Dúné, der i øjeblikket arbejder på bandets tredje album. Efter success-pladerne "We Are In There You Are Out Here" og "Enter Metropolis" er der noget at glæde sig til for bandets mange fans. Det andet band er Alphabeat. Det nyeste album "The Spell" rummer tre top 5 singlehits med henholdsvis "DJ", "Heat Wave" og ikke mindst titelnumret. Dansebandet er som regel garanter for en god fest, og mon ikke også de formår at sparke liv i festen på 'Den lille fede'. Arrangørerne forventer at kunne præsentere flere navne i den nærmeste fremtid.

Referat:
Torsdag blev der løftet sløret for de første navne på 'Den lille fede'